MEN AT WORK - FEELIN SO GOOOOD , Original upload
DAGBREEK Bestes_12 Julie 2014
DAGBREEK Bestes - 13 Junie 2014
KOKKEDOOR - Afval
DAGBREEK Hoogtepunte 6 Junie 2014
Fiesta - Kreeffees
Super Rugby 2 Junie 2014
Geloof, Hoop & Liefde 25 Mei 2014
DAGBREEK Bestes - 23 Mei 2014
Spit & Bykosse
Bulle vs Brumbies - Hoogtepunte
Super Rugby 19 Mei 2014
KOKKEDOOR - Veldfliek Kos
DAGBREEK BESTES (17 Mei 2014)
Vodacom Cup Final 2014 Skotland – WoordNoot
6 Oktober 2019 6 Oktober 2019 woordnoot
Nou ja..hier is ek in die land waar alles groen is…lieflike groen.
Ons is Vrydagaand eers 22h30 van ORTambo af. Die wag daar was nogal deurmekaar want ons is rondgestuur van sitplek na sitplek wat later gemaak het dat ons op ons alies in die gang gaan sit het. Die vlug Dubai toe was vir my vinnig verby. Die oorklim by Dubai na Edenburgh was effe stresvol want ons het min tyd gehad. Gelukkig was die vliegtuig leeg en het ons elkeen twee sitplekke gehad. Ons kon verlore slaap inhaal.
Ons land in Edinburgh en by die doeane kry ek deja vu. Dit voel of ek in SA is. Net 4 beamptes op diens. Voor my is n groep van 50 chinese wat kom toer. Sussie is vinnig deur want sy kom deur met haar Italiaanse paspoort. Net toe dit my beurt is stoot die beamptes 9 mense in rolstoele voor my in. Wat my summier laat besluit dat met die teruggaan gaan ek een of ander skeet ontwikkel sodat ek met ‘n rolstoel die wereld vol gestoot kan word!(Haha!) Dis my beurt en daar sê die beampte vir my ek moet gaan sit want hy moet eers in die back office gaan verifieer! Ek piepie myself amper nat!. Dis toe my linker voorvinger se afdruk wat nie duidelik ooreenstem met my afdrukke op my visa nie!
Heelwat later is ons deur. My sus se kinders is daar en ons klim op die bus met 4 tasse en n magdom handbagasie, onder andere 4 bottels wyn wat ons spesiaal vir hulle op ORTambo gekoop het. Die publieke vervoer is ongelooflik. Hulle woon nou al so lank hier en maak net gebruik van busse en die trem.
Ons gaan eet by n bistro. Andre onthou dat my aptekersman so lief vir die Franse kookkuns was. Daarom reel hulle die ete. Die ete was so lekker…ek bestel mossels…hier is wat ek gekry het (ja,ja…ek weet dit lyk bietjie vraatsig!)
Vanoggend is ons in stad toe. Dit het laasnag begin reën en dit reën nog steeds sag. Ons gaan koop buskaartjie om vir twee weke die plek vol te rits want dis goedkoper. Vandaar stap ons in die lieflike reen. Ons eerste pitstop is by Dirty Dicks. Hier drink ek bier,nogal ‘n halfpint!
Ons eintlike missie is die Royal National Portrait Museum. Maar ons stop vir middag ete by n deli waar ons Golden beetroot sop eet. Dit was loshande die heerlikste sop! So in lyn met die koue reën!
Ons stap. Ek weet nie wanneer laas ek so baie geloop het nie. Nog steeds oppad na die museum. Ons loer gou by die Dome restourant in. Vyfster plek. Andre besluit ons moet daar iets drink….vir die fun daarvan. Dit was eintlik nie eers so duur nie. Maar o my aarde…dis die ongelooflikste plek!
Uiteindelik is ons by die museum. Dit is ‘n blog op sy eie! Maar ek moet julle wat deelneem aan die biblioteek storie een ding sê…..ek dink dat as ons klaar is met Rebusfontein se restourasie sal dit so lyk!
Moenie dink dit was die einde nie! Ons is die keer na n meer “classy”pub toe. Maar nou was dit tyd vir lekker koffie! Koffie in n pub??? Jip.
Ons stap deur die Princess Gardens bushalte toe. Ons gaan terug soontoe want daar is nog baie meer om te sien.
Ons is vodde. Maar my boksie vir die dag is vol. Ons ry weg uit die middestad…met die kasteel wat my nooi om te kom kyk hoe hy werklik lyk!
Nou is dit tyd om te gaan slaap want more begin die paar burokratiese prosesses waardeur my sus moet gaan om hier te kom bly.
Previous Berge mag val
Next Skotland Twee
7 Oktober 2019 om 4:21 vm
Wat ń lekkerte om jou daar in Skotland te ervaar en deur jou fotos te ‘sien’, WoordNoot. Geniet tog die reën vir my part.
7 Oktober 2019 om 9:20 vm
Dis vandag koud. Dus mus en wolserp dag!!
7 Oktober 2019 om 12:17 nm
Jy is terug in winter, o griet!🤗
7 Oktober 2019 om 6:32 nm
7 Oktober 2019 om 4:48 vm
O wonderlik om daar rond te loop! ‘n besoek aan die Edenburg castle is interessant as jy wil sien hoe hoog die Skotte ons boeregeneraals uit d Angli Boereoorlog ag. En dan is daar Greyfriars Bobby se standbeeld as jy lief is vir diere. O ja en sybokhaarkomberse…en whisky en shortbread!
Te veel Seegogga….dis info overload sê ek jou@@
7 Oktober 2019 om 7:40 vm
Dankie vir die deel. Wanneer is ons Rebus misterie opgelos dat ons biblioteek so kan lyk!!!
7 Oktober 2019 om 9:21 vm
Sheeeet…ek moet nog plot ek skryf!!
7 Oktober 2019 om 11:32 vm
Ooooo geniet Skotland. Ek het nie bedoel jy moet jou vakansie opoffer vir ons misterie nie. Ek sug net van verlange na so ‘n biblioteek!!! Ek het in die Dome restaurant gaan rondloop… oh my word dis deftig!!! Ek toer lekker saam met jou en my dogter wat nou in Engeland rondloop. 😊
Aaaawwww!!! Dan weet jy hoe mooi dit is! Maar ons het vandag weer so pret gehad en ek is alweer pitte.. en die storie moet donderdag aangaan!!
7 Oktober 2019 om 8:07 vm
Ag dankie vir jou heerlike vertelling! Bly julle het goed gereis ❤
Dankie liewe Frannie!
7 Oktober 2019 om 8:26 vm
Klink lekker Ria, so mooi groen. Geniet elke oomblik terdeë
7 Oktober 2019 om 9:22 vm
Dankie….ons moet nou na die government kantore gaan vandag maar daarna ritz ons weer rond!!
7 Oktober 2019 om 8:37 vm
Skotland is … groen. Ek ook. Dit lyk heerlik en ek kan eintlik hoor dat jy vlak asemhaal van opgewondenheid. Asem in – en geniet dit terdeë.
7 Oktober 2019 om 9:23 vm
Die groen is SO goed vir my gees!!
7 Oktober 2019 om 10:32 vm
Dit klink heerlik. So bly jy is uit eindelik daar en geniet jouself gate uit…
7 Oktober 2019 om 6:31 nm
Dis n fees!!
7 Oktober 2019 om 5:22 nm
Wouw wonderlik, geniet die groen, die reën en elke unieke oomblik van Skotland. Ons gaan ons biblioteek net so laat glinster, wag en kyk
7 Oktober 2019 om 6:33 nm
Jy is so reg!!!
8 Oktober 2019 om 4:09 nm
So bly jy is daar, geniet ‘n pragtige land,🌻🌻
8 Oktober 2019 om 7:44 nm
Dankie liewe Virgo…dis so mooi hier
9 Oktober 2019 om 2:11 vm
Oe dit is mooi! Dalk moet ek eerder daar wil gaan bly. Korter pad huis toe. Ek is so bly jy kon gaan!
9 Oktober 2019 om 8:51 vm
Dankie Christa…ja dis mooi hier
30 Oktober 2019 om 7:45 nm
Lekker en mooi en snaaks. Sal jy de bak water volmaak vir die kort mense asb ek het dit opgedrink